
Kedamaian dan keselamatan adalah dambaan semua orang, maka Islam hadir 
sebagai agama yang membawa ajaran damai yang senantiasa menjunjung 
tinggi nilai-nilai kemanusiaan. Kedamaian bisa menjadi wasilah untuk meraih 
kebahagiaan di dunia maupun di akhirat. 

العظم , وصدق رسوله الحبيب الْكِيم وحن علّ ذلك من الشاهدين والشا وين واحمد لله رب الْعامين» 

Hadirin sidang Jumah anu Mulya 


Langkung ti payun hayu urang sami-sami manjatkeun puji kalih syukur ka Alloh 
Robbun Gofur. Dzat anu teu liren-liren ngalimpahkeun ni'mat ka urang 
sadayana, kalebet ni'mat taufik-hidayah sareng nikmat berjamaah. Sahingga 
dina waktos anu mulya ieu, urang sadayana tiasa sasarengan ngalaksanakeun 
salah sawios parentah-Na, nyaeta solat Jumah. 


Solawat sareng salam anu sampurna mugi salamina dikucurkeun ka Panutan 
Alam, nyaeta Kangjeng Nabi Muhammad saw. Solawat sareng salam anu utama 
oge mugi dilimpahkeun ka para sahabatna, para tabi'in, tabi’ tabi'in, dugika 
urang sadayana salaku umatna. Mudah-mudahan urang sadayana kenging 


taufiq hidayah kanggo tumut kana ajaran mantenna kalayan di akherat kenging 
syafaatna. Amin ya robbal alamin. 


Sidang Jumah rohimakumulloh 


Sateuacan ngalajengkeun ieu khutbah, sakumaha biasa, khotib seja wasiat 
khusus ka diri pribadi, umum ka sidang Jumah sadayana, hayu urang sami-sami 
ningkatkeun kaimanan oge katakwaan ka Alloh swt. Sabab, takwa teh pang 
hade-hadena bekel urang, terutami bekel mayunan kahirupan lana akherat 
namina anu disebat alam panjang poe padang nagara tanjung sampurna. 


Kadua kalina, urang manjatkeun rasa syukur nu taya hinggana ka Alloh Dzat nu 
murbeng alam, rehing urang sadayana dina waktos ieu aya dina kaayaan ayem 
tengtrem tur lugina nu taya padanna. Ku kituna hayu urang soson-soson 
nyukuran ni'mat ieu, ku ngalaksanakeun ibadah oge kumaula ka Allah swt, 
samemeh kasempetan berharga ieu leungit ti diri urang sadayana. 


Kanggo langkung ningkatkeun rasa syukur eta, cobi urang tingal dulur-dulur 
urang nu aya di Palestina. Kumaha kaayaan aranjeuna ayeuna. Hirup 
kadungsang-dungsang dibayang-bayang kapaur, karisi, jeung karempan 
mayunan serangan lawan. Estu teu aya kajongjonan pisan nalika ngajalankeun 
ibadah nyakitu deui aktivitas sejenna. 


Sawalerna urang di Indonesia mah nuju dina katengtreman sareng pohara 
luginana sapertos ayeuna, piraku teu rek disyukuran ku urang, piraku ieu 
kasempetan teh teu rek dieusian ku rupa-rupa ibadah jeung ngabakti ka 
Pangeran? Asa kabina-bina, batur mah katingal masih nyempetkeun ibadah 
jeung ngaos Al-Quran sanajan dina kaayaan darurat perang, piraku urang teu 
rek nyempetkeun ibadah pisan bari dina kaayaan aman jeung lugina? 


Kea س3ر‎ 


Ni'mat Allah anu mana deui nu rek dibohongkeun ku urang? 


Ngan mudah-mudahan wae, ewuh pakewuh nu dirandapan ku dulur-dulur 
urang di Palestina sing saengalna rengse. Sing sapapaosna Allah maparin 
kasalametan oge kameunangan ka aranjeuna. Allah saengalna ngalungsurkeun 
kadameyan ka aranjeuna. Sabab, teu aya senjata nu tiasa dianggo ku urang 
salian ti doa sareng ngumpulkeun sasieureun sabeunyeureun rezeki keur 
ngaringankeun ا‎ aranjeuna. Sakumaha dawuhan Allah: 

a الله سميع‎ Ó) ل وليب المؤْمِنينَ منه بلا حسنًا‎ NE 


Hartosna: “Sanes anjeun anu mabet nalika anjeun mabet, tapi Allah anu 
mabet. Saenya-enyana Allah maparin ujian ka jalma-jalma anu arman 
mangrupa ujian anu hade.” (QS. Al-Anfal [8]: 17). 


Mudah-mudahan, bangsa Palestina sing kenging pitulung Allah, oge musuh- 
musuh aranjeuna sing buburu dielehkeun ku Allah. Sabab, teu aya sesahna 
kanggo Alloh. Nalika tos dikersakeun, sakumaha kuatna lawan pasti 
kaelehkeun. Sanajan numutkeun zohir perang kurang saimbang, nanging nalika 
Allah parantos ngersakeun, pasti maparin kakuatan jeung kameunangan. 


Sabab, yakin jeung tetela, gempuran jeung serangan ka kota Gaza di Palestina, 
bener-bener kajadian anu tos ngarampas kadameyan sareng kamanusaan. 
Bener-bener jauh jeung sumanget agama Islam anu ngajungjung kadameyan, 
kasalametan, sareng sikap ramah tur toleran. 


Hadirin sidang Jumah anu Mulya 


Peryogi kauninga, salian ti ngabogaan makna “pasrah” sareng ‘tumarima’, islam 
mah ngabogaan makna ‘damey’, ‘salamet’, ‘aman’, tur ‘tengtrem’. Anu sadayana 
ieu ngacu kana kaaayan anu didambakeun ku satiap jalma. Lain ukur ku umat 
Islam, tapi ku sadayana umat manusia di mana wae ayana, sareng sadayana 
makhluk kaasup hewan jeung tutuwuhan. 


Salajengna, secara konsep, Islam mangrupakeun agama anu ngajarkeun 
monoteisme tauhid anu kudu diwujudkeun dina bentuk kepasrahan diri sareng 
kataatan ka Allah sareng rosul-Na salaku utusan anu nyandak rohmat keur 
ngaraih kabagjaan jeung kaselamatan, dunya katut akheratna. 


Nanging, kabagjaan eta moal tiasa ngawujud tanpa kadameyan sareng kaasih di 
antara sasama. Intina, ngalangkungan misi kadameyan sareng kaasih, risalah 
Islam diturunkeun ka sadayana alam. 


Jauh jeung agama sejen, Islam mah pinuh ku ajaran kadameyan. Salami ieu, 
damey masih dipahami ku hirup rukun dampingan antara dua pihak atawa dua 
kakuatan gede anu mumusuhan. Padahal, nyatanya henteu kitu. Dina Islam 
mah, jiwa jeung individu umat teh diciptakan keur damey jeung tengteram, anu 
duanana mangrupakan kabutuhan dasar. Cobi tingal ku urang, sarengkak 
saparipolah, kalebet dina ibadah, urang diparentah rintih, tartib, khusyu’ 
sareng tenang. Teu meunang buru-buru, salian cara buru-buru jeung 
gurunggusuh teh datangna ti setan. 


Dina muamalah sareng Allah atanapi hablum minallah, misalna, urang 
diparentah zikir ka Mantenna, anu salah sahiji tujuanna nyaeta nyiptakeun jiwa 
anu damey jeung tengtrem, sakumaha anu diuningakeun dina Al-Quran surah 
Ar Ra'du ayat 28: 

Hartosna: “Nyaeta jalma-jalma nu iman jeung hate maranehna jadi tengtrem 
ku emut ka Allah. Inget yen mung ku emut ka Allah hate bakalan tengtrem,” 


Teras deui, nalika midamel shalat, urang diwajibkeun ngalaksanakeunnana 
dibarengan ku tuma'ninah alias tenang sareng teu buru-buru. Di akhir shalat, 
urang diwajibkeun ngaos salam anu maknana teu aya deui anging kadameyan 
sareng kasalametan. 


Saatos solat, urang dianjurkeun ngadua, di antara doa ku urang dilantunkeun 
nyaeta doa selamet sareng doa kasalametan, allahumma antassalam 
waminkassalam.... Oge masih seueur deui tradisi anu teu bisa dileupaskan tina 
sumangat kadameyan sareng keselamatan. 


Malahan, engke di akhirat, anu bakal dipanggil ku Allah lebet surga teh nyaeta 
kelompok hamba anu jiwa-jiwana damai jeung tenang, sakumaha anu 
diuningakeun dina surah al-Fajr ayat 27 pi ayat 30. 

Hartosn:“He jiwa anu tenang, balik anjeun ka pangeran anjeun kalawan 
nyandak hate anu rido jeung dipika rido,” (QS. Al-Fajr (891: 27-30). 


Hadirin Sidang Jumah Anu Dimulyakeun ku Allah 


Nyakitu deui dina muamalah jeung papada jalma, atanapi nu disebat hablum 
minannas, dua insan laki-laki sareng awewe dibeungkeut ku tali pernikahan, 
tujuanna teu aya deui keur ngabina kuluarga anu sakinah, mawaddah, wa 
rahmah, alias keluarga yang pinuh ku katengtreman, kacintaan, kadeudeuh 
sareng kadeudeuh, sakumaha anu dibeberkeun dina surah Ar-Rum ayat 21. 


ومن يته أن خلق لک من Kai‏ اوا اکر رل ود 

لقوم يتفكرون 


Hartosna: “Di antawis tanda kakawasaan Alloh nyaeta Mantenna nyiptakeun 
pasangan-pasangan keur aranjeun tina jinis aranjeun sorangan, supaya 
aranjeun ngaraos tengtrem ka anjeunna. 


Oge Mantenna ngajantenkeun rasa kadeudeuh jeung kanyaah di antara 
aranjeun. Saenya-enyana, dina sadaya eta aya tanda-tanda kakawasaan (Alloh) 
keur kaum anu nganggo akal pikirna.” 


Saterasna, di antara papada muslim oge diwajibkeun ngawangun duduluran 
supaya tercipta rasa deukeut, kakuatan, sareng keharmonisan. Dina lingkup anu 
langkung luas, urang oge diajarkan saling hormat sareng saling hargaan 
kayakinan supaya tercipta karukunan di antara sasama umat beragama, 
sakumaha anu dijelaskeun dina surah Al-Kafirun ayat 6. 

ديدم ولي دن 
“Agama anjeun keur anjeun, agama kuring keur kuring”‏ 


Masih dina raraga hablum minnas, Islam oge parantos ngajarkan ka urang 
sadayana supaya nebarkeun salam atanapi ucapan as-salamuʻalaikum, imma 
nalika namu, paamprok, jabat tangan, atanapi ngawitan sareng nutup cariosan 
formal. 


Ngabahas ajaran, rujukannana tangtos Al-Quran sareng Sunnah. Dina Al-Quran, 
kecap salam, sareng turunanana, disebatkeun teu kirang ti 120 kali, anu salah 
sahijina jadi asma Allah, as-Salam anu hartosna Dzat anu Maha Masihan 
Kaselamatan sareng Kedamaian. leu nunjukkeun, Allah teh sumber kedameyan 
sareng kasalametan, anu ngwajibkeun para hamba-Na ngengingkeun duanana. 
Alhasil, dumasar kaimanan sareng kanyaah, Islam banget nekenkeun pentingna 
mikanyaah sasama, bahkan sasama makhluk, supaya tercipta kadameyan 
sareng keselamatan di dunia sareng akhirat. 


Nyakitu keneh dina hadis sareng Sunah Rasulullah. Kalintang seueur hadis anu 
ngajarkeun hirup damey sareng ngutamakeun kasalametan. Malahan salah 
sawiosna nguningakeun, jalma muslim teh jalma anu ngajadikeun muslim 
sejenna salamet tina lisan sareng leungeunna, sakumaha hadis di handap. 

Hartosna: “Ari jalma muslim teh nyaeta jalma anu jalma-jalma muslim sanesna 


salamet tina gangguan lisan sareng leungeunna,” (HR. al-Bukhari). Ku hal 
sakitu, mugia urang sadayana tiasa mahami oge ngajalankeun ajaran damey 


anu parantos diajarkeun ku agama Islam. Sahingga urang leres-leres nyepeng 
eta ajaran ku cara kaffah, sakumaha dina Surat Al-Baqoroh ayat 208: “Arasup 
anjeun kana agama Islam ku cara kafah,”. 


Mudah-mudahan di akherat urang oge kalebet jalma anu kenging kadameyan 
sareng kasalametan kalawan kawaris darus salam negeri surga anu aman tur 
tengtrem salami-lamina. Amin ya robbal alamin. 

والمسلمات فاستغفروه إنه هو Eril‏ 

Je FA‏ البي» ak 34 Li‏ صلوا عليه Ta Jala pa‏ الله عل سيدنًا ومولاتا خمد وع 
آله وصحبه a pi‏ والممتاتوالمسامين و المسلمات الاحياء pes‏ ارات i‏ یع 


قريب مجيب الدعوات ويا قاضي الحاجات برحمتك يا أرحم الرحمين الهم إِنا تعوذ بك مِنْ Ne‏ 

